### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. április 23-i ülésének jegyzőkönyvéből*

 **Javaslat a „Városfejlesztési alap - Képviselői keret” 2018. évi költségvetésben biztosított 63.000 eFt-os előirányzatának felhasználására**

 **Előadó:** Lakézi Gábor, a Városüzemeltetési Osztály vezetője

**144/2018. (IV.23.) GVB számú határozat**

A Gazdasági és Városstratégiai Bizottság az előterjesztésben foglaltakat megtárgyalta, támogatja és az alábbiak szerint jóváhagyja.

* Dr. Ipkovich György képviselő úr kérelme alapján a 2018. évi költségvetésben biztosított „Városfejlesztési Alap- Képviselői keret” terhére 600.000,- Ft-ot biztosít a Joskar-Ola Alapítvány (9700 Szombathely, Kodály Zoltán u. 35. IV/10.) részére az Alapítvány szervezésében megvalósuló 2018-as Joskar-Ola Fesztivál lebonyolításának költségeire.
* Dr. Czeglédy Csaba képviselő úr kérelme alapján a 2018. évi költségvetésben biztosított „Városfejlesztési Alap- Képviselői keret” terhére 2.100.305,- Ft-ot biztosít a Bem József utca 25. melletti kutyafuttató kerítésének „3D”-s kerítésre történő lecserélésének, és a területen plusz szemetesek kihelyezésének költségeire.
* Illés Károly alpolgármester úr kérelme alapján a 2015. évből áthozott képviselői kerete terhére 197.749,- Ft-ot biztosít a Stromfeld lakótelepen kialakított sportpark környezetében kiépítésre kerülő burkolat és utcabútorok költségeire.
* Szuhai Viktor képviselő úr kérelme alapján

- a 2017. évből áthozott képviselői kerete terhére 400.000,- Ft-ot biztosít a Szombathely, Bem József utca 21. és 23. közötti zöld terület fejlesztésének költségeire,

- a 2017. évi képviselői kerete terhére 100.000,- Ft-ot a 2018. évi költségvetésben biztosított „Városfejlesztési Alap- Képviselői keret” terhére 150.000,- Ft-ot – összesen 250.000,- Ft-ot - biztosít a Derkovits Városrészért Egyesület (9700 Szombathely, Váci Mihály u. 11.) részére, a szervezésükben megvalósuló május 1-i program megvalósításának költségeire.

* dr. Nemény András képviselő úr Gazdasági és Városstratégiai Bizottság ülésén előterjesztett kérelme alapján a 2018. évi költségvetésben biztosított „Városfejlesztési Alap- Képviselői keret” terhére 150.000,- Ft-ot biztosít a parkerdei 0874/1 hrsz.-ú önkormányzati út javítására.

A Bizottság úgy határozott, hogy Tóth Kálmán képviselő úr kérelme tárgyában most nem dönt. A Bizottság felkéri a jegyzőt, vizsgálja meg a kérelemben megjelölt civil szervezet támogatható-e a hatályos önkormányzati rendelet alapján, és ennek eredményéről tájékoztassa a Bizottságot a következő ülésen.

**Felelős**: Dr. Puskás Tivadar polgármester

 Molnár Miklós alpolgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (a végrehajtásért: Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

**Határidő**: azonnal

 Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető